Aplinkos politika Sąjungos aplinkos politika padeda siekti šių tikslų: išlaikyti, saugoti ir gerinti aplinkos kokybę, saugoti žmonių sveikatą, apdairiai ir racionaliai naudoti gamtos išteklius, remti tarptautinio lygio priemones, skirtas regioninėms ar pasaulinėms aplinkos problemoms spręsti, visų pirma kovai su klimato kaita. Sąjungos aplinkos politika siekiama aukšto apsaugos lygio atsižvelgiant į skirtingų Sąjungos regionų būklės įvairovę. Ši politika yra grindžiama atsargumo principu bei principais, kad reikia imtis prevencinių veiksmų, kad žala aplinkai pirmiausia turėtų būti atitaisoma ten, kur yra jos šaltinis, ir kad žalą atlygina teršėjas. Rengdama savo politiką […] Sąjunga atsižvelgia į turimus mokslinius ir techninius duomenis, aplinkos sąlygas įvairiuose Sąjungos regionuose, galimą veiklos arba neveikimo naudą ir išlaidas, visos Sąjungos ekonominę bei socialinę plėtrą ir darnią jos regionų plėtrą (…). (Sutarties dėl Europos Sąjungos veikimo 191 straipsnis)

Tikslai — Sukurti Europos aplinkos informacijos ir stebėjimo tinklą, siekiant suteikti Sąjungai ir valstybėms narėms: 1. Objektyvią, patikimą ir palyginamą informaciją Europos lygmeniu, kuria remdamosi jos galėtų: a) imtis būtinų aplinkos apsaugos priemonių; b) įvertinti tų priemonių rezultatus; c) užtikrinti, kad visuomenė būtų tinkamai informuojama apie aplinkos būklę. 2. Kitas mokslines ir technines ataskaitas.

Uždaviniai — Bendradarbiaujant kartu su valstybėmis narėmis, kurti ir koordinuoti Europos aplinkos informacijos ir stebėjimo tinklą. — Sąjungai ir valstybėms narėms teikti objektyvią informaciją, būtiną išsamios ir veiksmingos aplinkos politikos formavimui ir įgyvendinimui. — Padėti aplinkos priemonių stebėjimui, tinkamai laikantis ataskaitos reikalavimų. — Konsultuoti atskiras valstybes nares dėl jų sistemų, skirtų aplinkos priemonių stebėjimui, kūrimo, tobulinimo ir plėtros. — Registruoti, palyginti ir įvertinti aplinkos būklės duomenis ir rengti ataskaitas apie jos kokybę bei jai daromą poveikį Sąjungos teritorijoje. — Padėti užtikrinti aplinkos duomenų palyginimo Europos lygmeniu galimybę, ir prireikus, atitinkamomis priemonėmis skatinti geresnį matavimo metodų derinimą. — Skatinti informacijos apie Europos aplinką įtraukimą į tarptautines programas. — Kas penkerius metus paskelbti ataskaitą apie aplinkos būklę, jos pokyčius bei perspektyvas. — Skatinti aplinkos prognozavimo būdų kūrimą, keitimąsi informacija, susijusią su aplinkai daromos žalos prevencija ir sumažinimu, aplinkai padarytos žalos bei prevencinės, apsauginės ir atstatomosios aplinkos politikos sąnaudų įvertinimo metodų vystymą. — Užtikrinti plačią patikimos ir palyginamos informacijos apie aplinką, ypač apie aplinkos būklę, sklaidą visuomenėje ir skatinti naujų telematikos technologijų šiuo tikslu naudojimą.

1. Valdyba Sudėtis — Po vieną kiekvienos valstybės narės atstovą; — du Komisijos atstovai; — du Europos Parlamento paskirti mokslininkai. Uždaviniai Priimti daugiametę ir metinę darbo programas, ir užtikrinti jų įgyvendinimą. 2. Vykdomasis direktorius Skiria Valdyba Komisijos siūlymu. 3. Mokslinis komitetas Jį sudaro valdybos paskirti aplinkos srityje kompetentingi asmenys. 4. Išorės auditas Audito Rūmai. 5. Biudžeto įvykdymą tvirtinanti institucija Parlamentas rekomendavus Tarybai.

Biudžetas 39,9 milijono eurų (37,1 milijono eurų) Sąjungos subsidija 87 % (85 %) Darbuotojai 2009 m. gruodžio 31 d. Personalo plane numatytos darbo vietos: 133 (123) Užimtos darbo vietos: 121 (116) + 56 (51) kitos darbo vietos (sutartininkai ir deleguoti nacionaliniai ekspertai). Iš viso darbuotojų: 133 (123) Iš kurių užsiima: — pagrindine veikla: 89 (80) — administracine veikla: 43 (42) — mišria veikla: 1 (1).